
A jelenléti ív a jegyzőkönyv mellékletét képezi.
Jegyzőkönyvvezető: Nagy Ilona Réka
Gergely Zoltán polgármester: Köszönti a megjelenteket, külön köszönti Dr. Dobos Róbert urat, a Jászberényi Járási Hivatal vezetőjét. Megnyitja a 2014. június 26-ai soros képviselő-testületi ülést. Megállapítja, hogy a Képviselő-testület határozatképes, teljes létszámmal jelen van.
Jegyzőkönyvvezetőnek Nagy Ilona Rékát javasolja, kinek a személyével a Képviselő-testület egyhangúlag egyetértett.
Napirendi pontoknak a meghívóban szereplőket javasolja, melyek a következők:
1./ Beszámoló a két ülés között végzett munkáról
2./ Beszámoló a Jászárokszállás Város Tehetségért Alapítvány működéséről
3./ Beszámoló a Jászárokszállás Városáért Alapítvány működéséről
4./ Az 1/2014. (II. 14.) önkormányzati rendelet módosítása (költségvetés)
5./ A szociális igazgatásról és szociális ellátásokról szóló 7/2006. (III. 31.) rendelet     módosítása
6./ Az útépítési és közművesítési hozzájárulásról szóló 27/1999. (XII. 16.) rendelet módosítása
7./Óvodai felvételi körzethatárok megállapítása
8./ A Városi Óvodában a 2014/2015. nevelési évben indítható óvodai csoportok számának meghatározása
9./Megállapodás a Klímatechnikai Horgász Egyesülettel halgazdálkodási jog haszonbérbe adásáról
10./ 168/2013. (X. 1.) határozat visszavonása, útépítési hozzájárulás megállapítása
11./ A 90/2013. (V. 21.) határozat módosítása, valamint a „Tájház istálló épülete, melléképülete és kemence építése” tárgyában kiírt közbeszerzési eljárás lezárása
12./ Ingatlan megvásárlása (Dobó István u. 11.)
13./ Tűzoltóverseny díjazásának biztosítása
14./ ÁBK támogatása
15./ Háziorvosi szerződés felmondása
16./ Általános Iskola alapítványának támogatása
17./ Regio-Kom Társulási Megállapodás módosítása

18./ Művelődési Ház lift telepítése, döntés az eljárás eredményéről

19./ Polgármester beszámolója két ülés között hozott döntésről (iskolatej szerződés)
Zárt ülés:
1./ Szakmai kitüntetések odaítélése
2./ Helyi lakásvásárlás támogatása
Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a napirendet.
104/2014. (VI. 26.) határozat:
/Napirendi pontok elfogadásáról/
Jászárokszállás Város Önkormányzatának Képviselő-testülete a 2014. június 26-ai soros ülés napirendjét elfogadta.

Interpellációk
Gergely Zoltán polgármester: Megnyitja az interpellációs időszakot. Kérdezi, hogy érkezett-e írásbeli interpelláció?
Dr. Gábris Emese jegyző: Írásbeli interpelláció nem érkezett. 

Gergely Zoltán polgármester: Szóbeli interpelláció megtételére ad lehetőséget. Megadja a szót Csőke István képviselőnek. 

Csőke István képviselő: Számos beruházás folyik a városban, többen érdeklődtek tőle arról, hogyan állnak a munkálatok. Időszerűnek tartja, hogy a Jászvidékben összefoglaló tájékoztató jelenjen meg ezekről. Az útépítésekkel kapcsolatban későinek tartják, hogy még mindig nem született meg a döntés. 

Gergely Zoltán polgármester: A júniusi Jászvidék a holnapi napon jelenik meg, a következő havi számban azonban megjelentetik az összefoglalót és addig is kiküldik a képviselőknek tájékoztatásképp. Minden beruházásról egyébként is a Képviselő-testület döntött, ahogyan a mostani ülésen is újakról. Összesen hét beruházás van folyamatban, több mint 700 millió forint összegben. A tizenhárom utcás útépítés közbeszerzési eljárása a végéhez közeledik, négy pályázat érkezett, mindegyik ajánlat a Képviselő-testület által jóváhagyott költségkereten belüli. A lebonyolítással megbízott cég öt napot kért a hibalista összeállítására, a pályázók felé a hiánypótlási felhívás eljuttatásához. A számítások szerint július végére lesz meg a kivitelező, addig a fellebbezési határidő is letelik. Így augusztus elején indulhat a beruházás, amelynek augusztus végére – szeptember elejére be is kell fejeződni. Közel bruttó 130 millió forintos beruházás. 
A Szarv-ágy patak védművének építése megkezdődött, második hetében tart a beruházás. A munkagépek is a helyszínen vannak már, megtörtént a terület előkészítése, a bokrok, cserjék kiirtása a munkaterületen, de fákat nem vágtak ki. 

A Lehel úti óvoda felújítása is megkezdődött, a holnapi napon bontják ki a nyílászárókat, a következő héten állványozzák körbe az épületet. 

A Petőfi Művelődési Ház liftjének megépítéséről szóló előterjesztést ezen az ülésen tárgyalja meg a Testület, a szerződés megkötésére szerdán kerülne sor, a munkaterületet is átadják a kivitelezőnek. 

A Jász Ház beruházás lezárására is ezen az ülésen kerülne sor, egy pályázó volt, Jászapátiról. Az ajánlata érvényes, minden kiírásnak megfelel. A szerződéskötésre szerdán kerülhet sor, a terület átadásával egyidejűleg. Körülbelül másfél-két hónapos beruházás lesz. 
A fogorvosi rendelő közel 100 millió forintból újul meg, melyhez 60 millió forint támogatást nyert az Önkormányzat. Az ajánlatok értékelése itt is a vége felé közeledik. A közbeszerzési törvény módosulása okán lehetőség nyílt arra, hogy a még versenyben lévő két pályázót felkérjék arra, hogy módosítsák az ajánlati összegeket, mivel mindkettő magasabb, mint a tervezett költség. A döntésre ebben az esetben is a következő héten kerülhet sor. 
A kisebb beruházások közé tartozik a bankiskola előtti és a Rákóczi utcai járdaépítés, tegnap elkészült a Polgármesteri Hivatal udvarának bitumenezése is. 
A képviselők számára a kimutatást támogatási összegekkel együtt küldik majd meg, hogy ne a jegyzőkönyveket kelljen átböngészni. Az összesítés a városi honlapra is felkerül. Megadja a szót Csomor János képviselőnek. 

Csomor János képviselő: Szintén az útépítéssel kapcsolatban interpellál. Többen érdeklődtek nála arról, hogy mikor indul a beruházás. Jónak tartja az összefoglaló elkészítését, a Jászvidékben való megjelenésig még előrébb juthat a kivitelezés. A beruházásokba szerették volna bevonni a helyi vállalkozókat is, de nem volt jelentkező vagy nem felelt meg. A kételkedők felé nem igazán jut el ennek a híre. A júliusi Jászvidékben szedjék egy csoportba a beruházásokat és a hozzátartozó költségeket is. 

Gergely Zoltán polgármester: Megadja a szót Gergely Béláné képviselőnek. 

Gergely Béláné képviselő: A háziorvosi ellátással kapcsolatos lakossági tájékoztatásra irányul a hozzászólása. Érdeklődik, hogy a Jászvidék e havi számában kapnak-e tájékoztatást arról a lakosok, hogy a háziorvosi ellátásban változás fog bekövetkezni, a felmondási idő alatt kit, milyen kötelezettség terhel, a lakosság zökkenőmentes ellátása érdekében? Feltételezése szerint legalább ezer fő tartozik az érintett körzetbe, a tájékoztatásuk feltétlenül fontos. 
Gergely Zoltán polgármester: Köztudott, hogy Dr. Kovács Pál háziorvos beadta a felmondását, Budapesten vállalt el egy állást. A vele kötött szerződés szerint július 1-től mond fel, hat hónapos felmondási idővel, december 31-ig. A praxisjogát öt hónapig árulja, amennyiben nem talál vevőt, a hatodik hónapban visszaadja azt az Önkormányzatnak. A korábbi esetekben minden orvos térítés nélkül adta vissza az Önkormányzatnak, amikor a felmondásukat beadták, mivel eredetileg is térítés nélkül kapták meg. A Képviselő-testület elé decemberben visszakerül ez a téma, de addig más döntést nem hozhat, mint tudomásul veszi a felmondást. Mindig büszke volt arra, hogy Jászárokszálláson minden háziorvosi és fogorvosi praxis betöltött, bízik abban, hogy ezt tudják továbbvinni. Egyre nehezebb, mert nagyon sok üres praxis van, de bízik abban, hogy a város jelentős vonzerővel bír. Dr. Kovács Pál kikötötte, hogy a rendelőjét nem adja bérbe, ezért ha az Önkormányzat talál új orvost, akkor a rendelő kérdését is meg kell oldani, de erre már vannak elképzelések, melyhez szükséges, hogy az Egészségház elkészüljön. 
Gergely Béláné képviselő: Érdeklődik, hogy amennyiben egy új orvos megvásárolja a praxist, akkor vele az Önkormányzatnak szerződéskötési kötelezettsége van-e?
Gergely Zoltán polgármester: Nincs ilyen kötelezettsége, de az Önkormányzatnak kell biztosítania az alapellátást, ezért a Képviselő-testület dönt arról, hogy megköti-e vele az ellátási szerződést. 

Megállapítja, hogy nincs több interpelláció. Kovácsné Tősér Zsuzsanna képviselőnek adja meg a szót egy bejelentés megtételére. 

Kovácsné Tősér Zsuzsanna képviselő: A Képviselő-testület 400.000,- Ft-tal támogatott egy horvátországi fesztiválra történő kiutazást, amelyen a Fortuna TSE és a Csillag Mazsorett Csoport tagjai és kísérői vettek részt. Ma éjszaka érkeztek haza a fesztiválról, melyen tizenkét ország csoportjai vettek részt, nagyon jó hangulatban telt a program, a fellépésüknek nagy sikere volt. Köszöni az Önkormányzat támogatását, amely nélkül az utazást nem tudták volna megvalósítani, az útiköltség 80%-át fedezte. Minden fellépő emléklapot, a csoportok emlékplakettet kaptak. 
Gergely Zoltán polgármester: Lezárja az interpellációs időszakot. Megkérdezi az interpelláló képviselőket, hogy elfogadják-e az elhangzott válaszokat. 

Gergely Béláné, Csőke István és Csomor János képviselők elfogadták az interpellációs válaszokat. 

Gergely Zoltán polgármester: Szavazásra teszi fel az interpellációkra adott válaszokat. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a válaszokat és meghozta az alábbi határozatot:

105/2014. (VI. 26.) határozat:
/Interpellációkra adott válaszok elfogadásáról/
Jászárokszállás Város Önkormányzatának Képviselő-testülete elfogadta a 2014. június 26-ai soros ülésen elhangzott interpellációkra adott válaszokat.
1. napirend: Beszámoló a két ülés között végzett munkáról
Gergely Zoltán polgármester: Ismerteti a két ülés között végzett munkáról szóló beszámoló főbb pontjait. 
A beszámoló a jegyzőkönyv mellékletét képezi. 

Gergely Zoltán polgármester: Elmondja, hogy a vámosgyörki árok és annak védműve megépítéséhez azt is vállalta volna az Önkormányzat, hogy az állami területből egy darabot megvásárol, de nem jártak sikerrel. Megkéri Bakainé Magyari Melinda műszaki irodavezetőt, hogy ismertesse az eljárás eddigi eredményét. 
Bakainé Magyari Melinda műszaki irodavezető: A tulajdoni lap szerint eddigi erdőt át kellene minősíttetni, amely folyamat meg is kezdődött. Az illetékes hivatal véleménye szerint árokká kellene minősíttetni a területet, amely jelenleg még nem árok. Igazán nem tartja érthetőnek, hogy mivel egy olyan területet szeretnének kivonni, ahol egy depóniát szeretnének elhelyezni és egy árkot kiépíteni, a nyomvonalat áthúzva, azt kívánják, hogy egy meg nem épült területen, amit majd szeretnének árokká minősíttetni, azt most minősíttessék át, mert a jogszabály szerint csak akkor tudják ingyenesen átadni az Önkormányzatnak, ha ez árok. Ha erdő vagy kivont erdő, akkor így nem lehet. Volt olyan kezdeményezés a részükről, hogy megvásárolná az Önkormányzat a területet, négyzetméterenként 450,- Ft körüli összegért, de a másik oldalon ebben sem találtak partnert. Most újból időpont egyeztetést kezdeményeztek az illetékes hivatalnál. Az engedélyeztetésre addig nem kerülhet sor, amíg nincs az Önkormányzat tulajdonában a terület. 
Gergely Zoltán polgármester: Az árok kiásásához akarnak engedélyt kérni, ugyanakkor azt várják el az Önkormányzattól, hogy jegyeztesse be az árok meglétét. 

Az idei Árokszállási Nyár bevételét, a főzőverseny résztvevőinek felajánlásait és a cégek által befizetett támogatásokból származó összeget a Tehetségért Alapítvány, a gimnázium alapítványa és a Városáért Alapítvány számlájára utalják. Ennek köszönhetően a Tehetségért Alapítvány támogatási pályázatát ki tudják írni, és az augusztus 20-ai ünnepségen a jelenlegi információk szerint hasonló összeget, nagyjából félmillió forint értékben tudnak kiosztani, mint az előző évben a tehetséges, jól tanuló fiataloknak.  Megadja a szót Csőke István képviselőnek. 

Csőke István képviselő: A Gyöngyös patakot érintő árok kialakítása megoldaná a vámosgyörki olajtározóból lejövő víz gyűjtését is, és felszabadítanák az ivóvíz kutat is, amelytől most ötven méterre csatlakozik be a patakba a csatorna. Már egyszer megtörtént az a katasztrófa, hogy a Jeddi-farm végén fogták meg a szivárgó olajat, de ezzel az árokáthelyezéssel ezt a veszélyt is elháríthatják. Most az árok nagy kerülővel csatlakozik a patakhoz, de a továbbiakban arra a területre már nem volna szükség. 
A Dobó út végén a Thiel Bernát utcánál az árokba beforognak a kamionok. Azt a fordulót be lehetne tölteni valamilyen törmelékkel. Legalább azt megoldaná, hogy esős időben a kamionok ne hordják fel a sarat az aszfaltra. A Déryné utcánál is szükség volna a töltésre. 
Gergely Zoltán polgármester: Megállapítja, hogy nincs több hozzászólás. Elmondja, hogy első körben azt ajánlották fel az árok kialakításhoz, hogy az önkormányzati területet cseréljék el az államira. De ezt a javaslatot elutasították a hatóságok. A Déryné utca állapotát megvizsgálják, a Dobó utca és Thiel Bernát utca sarkán az áteresz van beszakadva, a javítása be van ütemezve, de még nem jutottak el oda. A közmunkásokkal megszélesíttetik az átereszt és úgy vezethetik rá az útra. A Városgondnokság ezt a munkát is elvégzi, a vízelvezetést is akadályozza, hogy az átereszt eldugította a beszakadt föld. 
Szavazásra teszi fel a két ülés között végzett munkáról szóló beszámolót. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a beszámolót és meghozta az alábbi határozatot:
106/2014. (VI. 26.) határozat:
/Beszámoló a két ülés között végzett munkáról/
Jászárokszállás Város Önkormányzatának Képviselő-testülete megtárgyalta a két ülés között munkáról szóló beszámolót és elfogadta azt.
2. napirend: Beszámoló a Jászárokszállás Város Tehetségért Alapítvány működéséről
Gergely Zoltán polgármester: A Jászárokszállás Város Tehetségért Alapítvány működéséről szóló beszámoló ismertetésére felkéri Pádár Antalné kuratóriumi elnököt. 
Pádár Antalné kuratóriumi elnök: Elkészítette az Alapítvány 2013. évi működéséről szóló jelentést. A két ülés közötti beszámolóban elhangzott, hogy a kuratórium az idei évben is megszavazta a tanulói, hallgatói támogatások kiosztását. A pályázat kiírása megtörtént és meghirdetésre került, a városi honlapon is megtalálható az adatlap, a Jászvidékben meg fog jelenni. Bízik abban, hogy a támogatásra jogosult tanulók, hallgatók értesülnek a kiírásról és benyújtják a pályázatukat. Az Alapítvány számláján jelenleg 210 ezer forint található, a két ülés közötti beszámolónál elhangzott, hogy a birkafőző verseny nevezési díjainak és a támogatási felajánlásoknak köszönhetően ez az összeg várhatóan emelkedni fog. 
Gergely Zoltán polgármester: Megállapítja, hogy nincs több hozzászólás. 
A Szelenszky Alapítvány már eredményt hirdetett a pályázatán, kilenc tanulót fejenként 25.000,- Ft támogatásban részesített. A gimnázium alapítvány az évzáró ünnepségen hirdette ki a támogatásban részesülők névsorát, összesen 18 díjat osztott ki, 15-25 ezer forint közötti összegekkel. Augusztus 20-án legalább félmillió forint összegben osztanak ki támogatást a Tehetségért Alapítvány pályázatán. 

Szavazásra teszi fel a határozati javaslatot. Megállapítja, hogy a Képviselő-testület a javaslatot kilenc igen szavazattal, ellenvélemény és tartózkodás nélkül elfogadta és meghozta az alábbi határozatot:
107/2014. (VI. 26.) határozat:
/Beszámoló a Jászárokszállás Város Tehetségért Alapítvány működéséről/
Jászárokszállás Város Önkormányzatának Képviselő-testülete elfogadta a Jászárokszállás Város Tehetségért Alapítvány működéséről szóló beszámolót.
3. napirend: Beszámoló a Jászárokszállás Városáért Alapítvány működéséről
Gergely Zoltán polgármester: A Városáért Alapítvány beszámolójának ismertetésére felkéri Legény Béláné kuratóriumi elnököt. 

Legény Béláné kuratóriumi elnök: A beszámolóban szerepel, hogy az Alapítvány decemberi záró egyenlege 1.707.843 Ft volt. Azonban a gimnázium 1 millió forintot kapott a Lépcsők című könyv megjelentetéséhez, az intézmény megalakulásának 50. évfordulója alkalmából. Ebből az összegből csak 40.000,- Ft-ot használtak fel, ez évben még 960.000,- Ft kifizetésére került sor.  Azóta emelkedett a számlaösszeg, a június 16-ai állapot szerint ismét 1.055.000,- Ft van, mert az OTP Banktól az Árokszállási Nyár megrendezésére kaptak támogatást. Amennyiben a kuratórium úgy dönt, hogy vár, amíg nagyobb összeg lesz a számlán, akkor nagyobb lélegzetvételű feladatot is megvalósíthatnak. Tavaly másfél millió forintot fizetett ki az Alapítvány különböző célokra, az egyház egymillió forintot kapott a zárdakápolna felújítására és a temetőkerítés építésére, ötszázezer forintot pedig a központi játszótér körbekerítésére adtak. Köszöni a támogatók felajánlásait. Bízik abban, hogy ezután is így lesz és sok feladatot meg tudnak valósítani a városban. 
Gergely Zoltán polgármester: Megállapítja, hogy nincs hozzászólás. A strand melletti ivókút környezetének rendezését is az Alapítvány finanszírozta, melyhez a parkoló megépítésével csatlakozott az Önkormányzat. Szavazásra teszi fel a határozati javaslatot. Megállapítja, hogy a Képviselő-testület a javaslatot kilenc igen szavazattal, ellenvélemény és tartózkodás nélkül elfogadta és meghozta az alábbi határozatot:
108/2014. (VI. 26.) határozat:
/Beszámoló a Jászárokszállás Városáért Alapítvány működéséről/
Jászárokszállás Város Önkormányzatának Képviselő-testülete elfogadta a Jászárokszállás Városáért Alapítvány működéséről szóló beszámolót.
4. napirend: Az 1/2014. (II. 14.) önkormányzati rendelet módosítása (költségvetés)
Gergely Zoltán polgármester: A költségvetési rendelet módosításának előterjesztésére felkéri Szabóné Hegedűs Zsuzsanna pénzügyi irodavezetőt. 

Szabóné Hegedűs Zsuzsanna pénzügyi irodavezető: A 2014. évi költségvetési rendelet módosítását a Magyar Államkincstár által kiközölt működési és fejlesztési célú költségvetési támogatások, valamint a saját hatáskörű előirányzat-módosítások tették szükségessé. A rendeletben bekövetkezett változásokat a bevételi oldalon az 1. számú melléklet, a kiadási oldalon a 2. számú melléklet tartalmazza. Az Önkormányzat 2014. első félévi bevételi és kiadási főösszege 2.447.563 ezer forintban került megállapításra. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és elfogadásra javasolta a Képviselő-testület felé. 

Csomor János képviselő: Az Oktatási, Sport és Ügyrendi Bizottság szintén megtárgyalta a rendeletmódosítást és elfogadásra javasolta a Képviselő-testület felé. 

A félév pénzügyi gazdálkodása pozitívan alakult most is, amely megerősíti, hogy a város költségvetése tovább erősödött az elmúlt hónapokban. Ez mindenki számára megnyugtató, mert a költségvetés az alapja azoknak a beruházásoknak, amelyek folyamatban vannak. Elfogadásra javasolja a rendeletmódosítást. 

Gergely Zoltán polgármester: Megállapítja, hogy nincs több hozzászólás. Szavazásra teszi fel a költségvetés módosításáról szóló javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és megalkotta az alábbi rendeletet:
Jászárokszállás Város Önkormányzata Képviselő-testületének 14/2014. (VI. 27.) önkormányzati rendelete az Önkormányzat 2014. évi költségvetéséről szóló 1/2014. (II. 14.) önkormányzati rendelet módosításáról
A rendelet a jegyzőkönyv mellékletét képezi.
5. napirend: A szociális igazgatásról és szociális ellátásokról szóló 7/2006. (III. 31.) rendelet módosítása
Gergely Zoltán polgármester: A szociális igazgatásról szóló rendelet módosításának ismertetésére felkéri Dr. Gábris Emese jegyzőt. 

Dr. Gábris Emese jegyző: A szociális törvény lehetőséget ad arra, hogy a lakásfenntartási támogatás feltételeként az önkormányzatok a helyi rendeletben előírják a lakókörnyezet rendezettségének biztosítását. Ez településünkön is fontos követelmény és jogos elvárás, ezért javasolt, hogy a lakásfenntartási támogatás feltételeként a helyi rendeletben vezessék be a jogszabályoknak megfelelően a rendelet módosítás hatályba lépését követően indult ügyekben. Ezen kívül a helyi szociális rendeletben három paragrafus van, ahol a felsorolások nem a hatályos jogszabályszerkesztésről szóló IRM rendeletnek megfelelően vannak jelölve, ezeket kell módosítani. 

Gergely Zoltán polgármester: Összefoglalva, azt jelenti a rendelkezés, hogy aki nem tartja rendben az ingatlanát és annak környezetét, az ennek a rendeletnek az elfogadása után nem kaphat lakásfenntartási támogatást Jászárokszálláson. Ezt szigorúan ellenőrizni fogják és senkit nem mentesítenek a rendelet alól. Nagyon irritálja az utcabelieket az, amikor egy család ilyen támogatásban részesül és közben a saját portáját nem tartja rendben, az utcáról nem is beszélve, hogy mi mindent kihordanak. Nyomatékosan felhívja mindenki figyelmét, hogy a Hivatal ezt figyelni fogja és akinél nincs rend, a támogatást nem kapja meg, amelynek összege éves viszonylatban több tízezer forint. A Képviselő-testület döntése alapján a segélyek kifizetésekor is azok a családok, amelyekkel szemben jelezték már, hogy nincs minden rendben, addig nem kapják meg a pénzt, amíg nem tesznek rendet a portán. Az elmúlt hetekben nyolcvan ilyen helyszíni szemle történt, ennek eredményéről tájékoztatást kér Pelyvásné dr. Támba Krisztina hatósági irodavezetőtől. 

Pelyvásné dr. Támba Krisztina hatósági irodavezető: A helyszíni szemlékre a rendszeres szociális segélyt kapó embereknél került sor, összesen három felszólító levelet kellett kiküldeniük, amelyből egy súlyosan egészségkárosodott személy feltehetőleg egészségi állapota miatt nem tudott eleget tenni, de a többi esetben rendet találtak. 
Gergely Zoltán polgármester: Ez betudható annak is, hogy a rendelet már több hónapja él és következetesen betartották a segélyt kérők esetében is. 

Szerző Csaba képviselő: Az Egészségügyi, Szociális és Családvédelmi Bizottság véleményezte az előterjesztést és a rendeletmódosítást elfogadásra javasolta a Képviselő-testület felé. 

Csomor János képviselő: Az Oktatási, Sport és Ügyrendi Bizottság is megtárgyalta az előterjesztést és támogatásra javasolta a Képviselő-testületnek. 

Gergely Zoltán polgármester: Megadja a szót Csőke István képviselőnek. 

Csőke István képviselő: A lakosok 98%-a rendben tartja az ingatlanját és annak környezetét, bízik benne, hogy a többi is így fog tenni a rendeletnek köszönhetően. 

Gergely Zoltán polgármester: Megállapítja, hogy nincs több hozzászólás. Szavazásra teszi fel a rendeletmódosításról szóló javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és megalkotta az alábbi rendeletet:
Jászárokszállás Város Önkormányzata Képviselő-testületének 15/2014. (VI. 27.) önkormányzati rendelete a szociális igazgatásról és szociális ellátásokról szóló 7/2006. (III. 31.) rendelet módosításáról
A rendelet a jegyzőkönyv mellékletét képezi.
6. napirend: Az útépítési és közművesítési hozzájárulásról szóló 27/1999. (XII. 16.) rendelet módosítása
Gergely Zoltán polgármester: Az útépítési és közművesítési hozzájárulásról szóló rendelet módosításának ismertetésére felkéri Dr. Gábris Emese jegyzőt. 

Dr. Gábris Emese jegyző: Az útépítési és közművesítési hozzájárulás összegét mindig határozatban állapítja meg esetenként a Képviselő-testület. Az eddigi gyakorlat szerint útépítésnél ingatlanonként 40.000,- Ft, útfelújításnál 10.000,- Ft került megállapításra, melyről van egy önkormányzati rendelet is, melynek értelmében az érintett ingatlantulajdonosok kötelesek útfelújítási, útépítési hozzájárulást fizetni, tehát a Képviselő-testület nem mondhatja egyedi határozatban azt, hogy egy-egy beruházás esetén nem szab ki közművesítési hozzájárulást. Az útfelújításoknál a 10.000,-Ft-os hozzájárulás a beruházások értékéhez képest csekély összeget jelent, illetve a lakosság anyagi terhein szeretnének enyhíteni, ezért javasolják, hogy az útfelújítások esetén fizetendő közműfejlesztési hozzájárulás kerüljön hatályon kívül, tehát csak az útépítés és közműépítés esetén kelljen hozzájárulást fizetni. Szintén javasolják ezen okokra hivatkozva a járdaépítésre és felújításra kiszabandó hozzájárulásra vonatkozó rendelkezések hatályon kívül helyezését is. Felsorolás jeleket tartalmazó paragrafusokat kell még újraszámozni, illetve a régi Ptk-ra utaló rendelkezéseket kell módosítani. 

Petró Géza képviselő: A  Pénzügyi és Városfejlesztési Bizottság tárgyalta az előterjesztést és támogatásra javasolta a Képviselő-testület felé. 

Csomor János képviselő: Az Oktatási, Sport és Ügyrendi Bizottság tárgyalta a rendeletmódosítást és elfogadásra javasolta a Képviselő-testületnek. 
Gergely Zoltán polgármester: Megállapítja, hogy nincs több hozzászólás. Szavazásra bocsátja a rendeletmódosításról szóló javaslatot. Megállapítja, hogy a képviselő-testület kilenc igen szavazattal, ellenvélemény és tartózkodás nélkül elfogadta a javaslatot és megalkotta az alábbi rendeletet:
Jászárokszállás Város Önkormányzata Képviselő-testületének 16/2014. (VI. 27.) önkormányzati rendelete az útépítési és közművesítési hozzájárulásról szóló 27/1999. (XII. 16.) rendelet módosításáról
A rendelet a jegyzőkönyv mellékletét képezi.

7. napirend: Óvodai felvételi körzethatárok megállapítása
Gergely Zoltán polgármester: Törvényi kötelezettsége a Képviselő-testületnek, hogy óvodai felvételi körzethatárokat állapítson meg. Jászárokszálláson két óvodaegység van, két körzetre is oszthatnák, de a szakma képviselőinek javaslata alapján egy körzetet állapítanának meg, a város teljes területében. Így nem jelent gondot, hogy melyik körzethez tartozik egy gyermek, átíratható-e a másik óvodába. 
Csomor János képviselő: Az Oktatási, Sport és Ügyrendi Bizottság megtárgyalta az előterjesztést és megerősítette, hogy ez a körzet meghatározás az életet követi. Korábban is úgy volt, hogy a Jászárokszállás vonzáskörzetébe tartozó gyerekeket ebben a két épületben helyezték el és igyekeztek a csoportok kialakításánál a szülői igényeket figyelembe venni. Főként a dolgozó szülőket segítendően alakult ki ez a megoldás, illetve a csoportlétszámok megfelelő kialakítása kedvéért. 

Kovácsné Tősér Zsuzsanna képviselő: A módosítással rengeteg problémát ki lehet küszöbölni, ha számos objektív mérlegelési elvet figyelembe vesznek az óvodákban, akkor a szülői igényeket is jobban ki tudják elégíteni és nem terjed el az a pletyka sem egyes esetekben, hogy protekcióval került volna át egy gyerek. Akár a távolság, akár a szülő munkahelyének megközelítése miatt szükség lehet erre, támogatja a javaslatot. 

Ferenczné Laska Erika óvodavezető: Örömmel veszik ezt a döntést, már az idei évben is a rugalmasság és a családbarát hozzáállás elvét követték és nagyon szépen kialakultak az óvodai csoportok is. Nem biztos, hogy az a megfelelő, ha a lakcímhez közelebbi óvodába jár a gyerek és ügyelnek arra is, hogy a dolgozó családok a legjobban ki tudják használni az óvoda adta lehetőségeket és élhessenek is ezekkel. 
Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
109/2014. (VI. 26.) határozat:
/Óvodai felvételi körzethatárok megállapításáról/
1.) Jászárokszállás Város Önkormányzatának Képviselő-testülete a nemzeti köznevelésről szóló törvény végrehajtásáról szóló 229/2012. (VIII.28.) Korm. rendelet (továbbiakban Vhr.) 22.§ (1) bekezdésében foglaltaknak megfelelően az óvodai felvételi körzethatárok megállapításáról úgy rendelkezik, hogy a Jászárokszállás Város Önkormányzata fenntartásában lévő Jászárokszállási Városi Óvoda kötelező felvételt biztosító körzethatára megegyezik a település közigazgatási határával.
2.) Jászárokszállás Város Önkormányzatának Képviselő-testülete megbízza a jegyzőt, hogy a jelen határozat 1.) pontja szerinti képviselő-testületi döntést, valamint a Vhr. 22.§ (2) bekezdésében szereplő adatokat rögzítse a köznevelés információs rendszerében.
Felelős: jegyző
Határidő: a döntést követő 15 napon belül
Erről értesülnek:  1. KIR


     2. Hatósági Iroda


     3. Irattár

8.napirend: A Városi Óvodában a 2014/2015. nevelési évben indítható óvodai 

          csoportok számának meghatározása

Gergely Zoltán polgármester: Az óvodai csoportok számának meghatározása is a Képviselő-testület feladata. Várhatóan szeptember 1-jén 279 gyerek lesz az óvodában. A javaslat szerint 11 csoport indítását kezdeményezik, melyből négy csoportot a Dobó úti óvodában, 7 csoportot pedig a Lehel úti óvodában szeretnének elhelyezni. 

Csomor János képviselő: Az Oktatási, Sport és Ügyrendi Bizottság megtárgyalta az előterjesztést és elfogadásra javasolta. A köznevelési törvény 25 főben állapítja meg a csoportlétszámot, melytől bizonyos esetekben meghatározott mértékben túl lehet lépni. A közel háromszáz fő az intézményekben elhelyezhető. Örömteli, hogy a Lehel úti épületben is elindult a felújítás, mindkét óvodaépület modernebbé válik. 
Gergely Zoltán polgármester: A törvény 25 fős csoportok indítását teszi lehetővé, 11 csoporttal lefedhető a létszám, az évközben beiratkozókat is felveszik. Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
110/2014. (VI. 26.) határozat:
/A Jászárokszállási Városi Óvodában a 2014/2015. nevelési évben indítható óvodai csoportok számának meghatározásáról/
Jászárokszállás Város Önkormányzatának Képviselő-testülete a nemzeti köznevelésről szóló 2011. évi CXC. törvény 83.§ (2) bekezdés d) pontja alapján a Jászárokszállási Városi Óvodában (székhelye: 5123 Jászárokszállás, Dobó u. 9/A.) a 2014/2015. nevelési évben indítható óvodai csoportok számát 11 csoportban határozza meg.
Határidő: 2014. szeptember 01.
Felelős: óvodavezető
Erről értesülnek: 1./ Városi Óvoda 5123 Jászárokszállás, Dobó u. 9/A.


    2./ Városgondnokság 5123 Jászárokszállás, Deák F. u. 90.


    3./ Pénzügyi Iroda Helyben


    4./ Hatósági Iroda Helyben
 5./ Irattár.
9. napirend: Megállapodás a Klímatechnikai Horgász Egyesülettel halgazdálkodási jog haszonbérbe adásáról
Gergely Zoltán polgármester: A Klímatechnikai Horgász Egyesület tartja rendben a horgásztavat és környékét, illetve az Önkormányzattól kapott támogatásból egy előtetős pihenőt építettek. Az Egyesület nem kérheti, hogy a saját tulajdonába kerüljön a tó, viszont 15 éves ingyenes haszonbérben kaphatja meg. 
Ez csak jogilag jelent ingyenességet, mert a vízutánpótlás, a hulladék elszállítása, a fák gondozása jelentős költséggel jár, amelyet az Egyesületnek kell biztosítania. A törvénynek megfelelően egy hat hónapos felmondási idő is szerepel a szerződéstervezetben, de erre csak nagyon szigorú feltételek esetén kerülhet sor, ha valamelyik fél nem tudja tovább vállalni a kötelezettségeit. Erre nem volt példa az elmúlt időben sem. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és elfogadásra javasolta a Képviselő-testületnek. 
Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
111/2014. (VI. 26.) határozat:
/Jászárokszállás Város Önkormányzata tulajdonát képező 0170/110 hrsz-ú, 12.240 m2 nagyságú legelő és tó művelési ágú terület halgazdálkodási jogának a Klímatechnikai Horgász Egyesület részére történő haszonbérbe adásáról/
Jászárokszállás Város Önkormányzatának Képviselő-testülete Jászárokszállás Város Önkormányzata (székhelye: 5123 Jászárokszállás, Árpád tér 1.; képviseli: Gergely Zoltán polgármester) (továbbiakban Önkormányzat) tulajdonában álló Jászárokszállás, 0170/110 hrsz-ú, 12.240 m2 nagyságú legelő és tó művelési ágú ingatlan, közismert nevén a Hűtőtó halgazdálkodási jogát a nemzeti vagyonról szóló 2011. évi CXCVI. törvény 11.§ (13) bekezdése és a 12.§ (7) bekezdése, valamint a halgazdálkodásról és a hal védelméről szóló 2013. évi CII. törvény 22.§ (2) bekezdése, 23.§-a és a 27.§ (1) bekezdése alapján 2014. szeptember 10. napjától számított 15 évre, azaz 2029. szeptember 10. napjáig haszonbérbe adja a Klímatechnikai Horgász Egyesület (székhelye: 5123 Jászárokszállás, Sport u. 23/A.; képviseli: Kovács Alajos elnök) (továbbiakban Egyesület) részére.
A halgazdálkodási jog haszonbérbe adása ingyenesen történik azzal, hogy az ingatlan csak az Egyesület tevékenységének ellátását szolgálhatja. Amennyiben a tó használata nem az Egyesület tevékenysége érdekében történik, az Önkormányzat a haszonbérleti szerződést azonnali hatállyal felbonthatja, amely esetben az Egyesület semmilyen jellegű kártérítéssel vagy egyéb követeléssel nem élhet az Önkormányzat felé.
A haszonbérleti szerződést rendes felmondással bármelyik fél jogosult indokolás nélkül, 6 hónapos felmondási idővel írásban felmondani.
A tavat az Egyesület térítésmentesen használhatja.
Az Egyesület vállalja, hogy a halgazdálkodási jog ellenértékeként gondozza a tavat és annak környékét, figyeli a víz minőségét, gondoskodik a tó és partja növényzetének learatásáról, locsolásáról, fák pótlásáról és rendben tartja a tavat, valamint az ingatlant. A halgazdálkodási jog gyakorlásával kapcsolatos kötelezettségek és jogok teljesítéséért, gyakorlásáért, a bejelentési és nyilvántartási kötelezettségek teljesítéséért az Egyesület felel.
Az ingatlanon beruházást, átalakítást az Egyesület csak az Önkormányzat előzetes engedélyével végezhet. Az Egyesület köteles az ingatlant és a tavat a jó gazda gondosságával kezelni, állagmegóvását biztosítani. A halgazdálkodási jogot alhaszonbérbe nem adhatja.
A Képviselő-testület megbízza Dr. Gábris Emese jegyzőt a szerződés előkészítésével és felhatalmazza Gergely Zoltán polgármestert a haszonbérleti szerződés aláírására.
Határidő: 2014. augusztus 31.
Felelős: jegyző, polgármester
Erről értesül:  1./ Klímatechnikai Horgász Egyesület 5123 Jászárokszállás, Sport u. 23/A.

           2./ JNSZM-i Kormányhivatal Földművelésügyi Igazgatósága 5000 Szolnok, 

     Vízpart krt. 32.

           3./ Jászárokszállás Város Jegyzője
                       4./ Pénzügyi Iroda

           5./ Irattár.
Gergely Zoltán polgármester: Szünetet rendel el. 
Szünet elrendelése 15 óra 30 perc és 15 óra 50 perc között. 

10. napirend: 168/2013. (X. 1.) határozat visszavonása, útépítési hozzájárulás megállapítása
Gergely Zoltán polgármester: A 168/2013. határozat visszavonásáról, útépítési hozzájárulás megállapításáról szóló előterjesztésre az előzőekben tárgyalt rendeletmódosítást követően kerülhet sor. Az új utak építésével kapcsolatban több mint tíz éve megállapított 40.000,- Ft útépítési hozzájárulás fenntartását javasolja a határozat. A megépítendő hat új utca esetében nagyrészt már mindenhol összeszedték a lakosok a hozzájárulás összegét, ezért nem jelent új megterhelést a lakosok számára. A közbeszerzési eljárás során kiírásra került ezen utcák megépítése, így a Vígh, Magyar, Szent István, Arad, Zrínyi Miklós és a Hortobágyi utca esetében. A határozat meghozatalát követően a 40.000,- Ft kivetésére kerülhet sor. Újabb három utca tervezése folyik, amelyet 60 napra meg kellett hirdetni és ez az időszak a vége felé tart. Bízik benne, hogy ezeknél az utcáknál öt hónap alatt megkapják az engedélyt, előzőleg nyolc hónapig tartott az eljárás. Amennyiben szeptember elejéig az utcák megkapják az építési engedélyt, a közbeszerzést is kiírhatják erre a három utcára és még ebben az évben megépíthetik az utakat. A forrás rendelkezésre áll hozzá. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és elfogadásra javasolta a Képviselő-testületnek. 

Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
112/2014. (VI. 26.) határozat:
/A 168/2013. (X.1.) határozat visszavonásáról, egyidejűleg a 2014. évben kivitelezésre kerülő Vígh utca, Magyar utca, Szent István utca, Arad utca, Hortobágyi utca és Zrínyi Miklós utcák útépítéssel érintett szakaszára útépítési érdekeltségi hozzájárulás megállapításáról/
1.) Jászárokszállás Város Önkormányzatának Képviselő testülete a 2013. évben útépítésre kerülő Vígh utca, Magyar utca, Szent István utca, Arad utca, valamint útfelújításra kerülő Petőfi Sándor utca, Bogdán Flórián utca, Sándor utca Széchenyi-Bogdán Flórián utcák közötti útfelújítási szakaszára útépítési érdekeltségi hozzájárulás megállapításáról szóló 168/2013.(X.1.) határozatát visszavonja.
2.) Egyidejűleg a Képviselő testület a 2014. évben útépítésre kerülő utcák útépítési érdekeltségi hozzájárulásának megfizetéséről a következő döntést hozza:
Az épített környezet alakításáról és védelméről szóló 1997. évi LXXVIII. törvény 28.§ (2) bekezdése, a közúti közlekedésről szóló 1988. évi I. törvény 31.§ (2) bekezdése, valamint Jászárokszállás Város Önkormányzata Képviselő-testületének az útépítési és közművesítési hozzájárulásról szóló 27/1999. (XII.16.) rendelete értelmében Jászárokszállás Város Önkormányzata a 2014. évben útépítésre kerülő utaknál az útépítésben érintett és bekapcsolható ingatlanokra 40.000,-Ft, azaz Negyvenezer forint útépítési érdekeltségi hozzájárulás megfizetésére kötelezi az ingatlantulajdonosokat.
Az útépítési együttműködésben az érdekeltek több mint kétharmada részt vett, így az érdekeltségi hozzájárulások megfizetésének kötelezettségéről a beruházás megkezdésekor az ingatlantulajdonosokat egyedi határozattal kell értesíteni. Az ingatlantulajdonosoknak a megállapított útépítési érdekeltségi hozzájárulást a határozat jogerőre emelkedését követő három hónapon belül kell befizetnie.
Útépítési érdekeltségi hozzájárulásként 40.000,-Ft, azaz Negyvenezer forint összeget a Vígh utca, Magyar utca, Szent István utca, Arad utca, Zrínyi Miklós utca és Hortobágyi utcák következő ingatlantulajdonosainak kötelező megfizetni:
Jászárokszállás


Vígh utca 4/A.


2462 hrsz





Vígh utca 4.



2474 hrsz





Vígh utca 5.



2476 hrsz





Vígh utca 2.



2505 hrsz





Vígh utca 3.



2521 hrsz





Vígh utca 1.



2546 hrsz





Magyar utca 1.


3764 hrsz





Magyar utca 3.


3765 hrsz





Magyar utca 7.


3766 hrsz





Magyar utca 9.


3771 hrsz





Magyar utca 11.


3772 hrsz





Magyar utca 13.


3773 hrsz





Magyar utca 15.


3774 hrsz





Magyar utca 2.


3639 hrsz





Magyar utca 4.


3638 hrsz





Magyar utca 6.


3656 hrsz





Magyar utca 8.


3634 hrsz





Magyar utca 10.


3633 hrsz





Szent István utca 1.


4034 hrsz





Szent István utca 3.


4033 hrsz





Szent István utca 5.


4032 hrsz





Szent István utca 7.


4031 hrsz





Szent István utca 9.


4030 hrsz





Szent István utca 11.


4029 hrsz





Szent István utca 13.


4028 hrsz





Szent István utca 15.


4027 hrsz





Szent István utca 17.


4026/2 hrsz





Szent István utca 19.


4026/1 hrsz





Szent István utca 21.


4025 hrsz





Szent István utca 23.


4181 hrsz





Szent István utca 25.


4165 hrsz





Szent István utca 27.


4166 hrsz





Szent István utca 29.


4167 hrsz





Szent István utca 31.


4168 hrsz





Szent István utca 33.


4169 hrsz





Szent István utca 4.


4040 hrsz





Szent István utca 6.


4041 hrsz





Szent István utca 8.


4042 hrsz





Szent István utca 10.


4043 hrsz





Szent István utca 12.


4044 hrsz





Szent István utca 14.


4045 hrsz





Szent István utca 16.


4094 hrsz





Szent István utca 18.


4163 hrsz





Szent István utca 20.


4162 hrsz





Szent István utca 22.


4161 hrsz





Szent István utca 24.


4160 hrsz





Szent István utca 26.


4159 hrsz





Szent István utca 28.


4158 hrsz





Arad utca 1.



2483 hrsz





Arad utca 3.



2477 hrsz





Arad utca 5.



2473 hrsz





Arad utca 7.



2472 hrsz





Arad utca 9.



2469 hrsz





Arad utca 2.



2491 hrsz





Arad utca 4.



2492 hrsz





Arad utca 6.



2496 hrsz





Arad utca 8.



2497 hrsz





Arad utca 10.



2501 hrsz





Arad utca 12.



2502 hrsz





Arad utca 14.



2506 hrsz





Arad utca 16.



2507 hrsz





Arad utca 18.



2510 hrsz





Arad utca 20.



2511 hrsz





Zrínyi Miklós utca 1.


2576 hrsz





Zrínyi Miklós utca 3.


2571 hrsz





Zrínyi Miklós utca 5.


2569 hrsz





Zrínyi Miklós utca 11.

2565 hrsz





Zrínyi Miklós utca 13.

2562 hrsz





Zrínyi Miklós utca 15.

2559 hrsz





Zrínyi Miklós utca 21.

2552 hrsz





Zrínyi Miklós utca 23.

2084 hrsz





Zrínyi Miklós utca 25.

2082 hrsz





Zrínyi Miklós utca 27.

2081 hrsz





Zrínyi Miklós utca 29.

2080 hrsz





Zrínyi Miklós utca 31.

2079 hrsz





Zrínyi Miklós utca 2.


2033 hrsz





Zrínyi Miklós utca 4.


2034 hrsz





Zrínyi Miklós utca


2035 hrsz





Zrínyi Miklós utca 12.

2045 hrsz





Zrínyi Miklós utca 14.

2046/1 hrsz





Zrínyi Miklós utca 14/A.

2046/2 hrsz





Zrínyi Miklós utca 16.

2050 hrsz





Zrínyi Miklós utca 18.

2051 hrsz





Zrínyi Miklós utca 20.

2052 hrsz





Zrínyi Miklós utca 22.

2053 hrsz





Zrínyi Miklós utca 24.

2074 hrsz





Zrínyi Miklós utca 26.

2075 hrsz





Zrínyi Miklós utca 28.

2076 hrsz





Zrínyi Miklós utca 30.

1983 hrsz





Zrínyi Miklós utca 34.

1982 hrsz





Zrínyi Miklós utca 36.

1979 hrsz





Hortobágyi utca 1.


1896 hrsz





Hortobágyi utca 1/A.


1897 hrsz





Hortobágyi utca 1/B.


1898 hrsz





Hortobágyi utca 1/C.


1899 hrsz





Hortobágyi utca 3.


1900 hrsz





Hortobágyi utca 5.


1901/1 hrsz





Hortobágyi utca 5/A.


1901/2 hrsz





Hortobágyi utca 7.


1902 hrsz





Hortobágyi utca 9.


1877 hrsz





Hortobágyi utca 11.


1878 hrsz





Hortobágyi utca 13.


1880 hrsz





Hortobágyi utca 15.


1855 hrsz





Hortobágyi utca 


1869/2 hrsz





Hortobágyi utca 


1866/3 hrsz





Hortobágyi utca 


1866/2 hrsz





Hortobágyi utca 


1856 hrsz
Határidő: azonnal
Felelős: Gergely Zoltán polgármester
Erről értesül:
1.) valamennyi érintett ingatlantulajdonos
2.) Pénzügyi Iroda H.
3.) Műszaki Iroda H.
4.) Irattár
11. napirend: A 90/2013. (V. 21.) határozat módosítása, valamint a „Tájház istálló épülete, melléképülete és kemence építése” tárgyában kiírt közbeszerzési eljárás lezárása
Gergely Zoltán polgármester: A Tájház istálló épület tárgyában kiírt közbeszerzési eljárás lezárásával kapcsolatos előterjesztés beajánlására felkéri Bakainé Magyari Melinda műszaki irodavezetőt. 

Bakainé Magyari Melinda műszaki irodavezető: A meghívásos közbeszerzési eljárás harmadjára került kiírásra, három ajánlatkérést küldtek ki, kettő helyi és egy jászapáti illetőségű vállalkozónak. Egy ajánlat érkezett a jászapáti RD-Stílus Kft. részéről, az ajánlata 17.173.862,- Ft-ban volt meghatározva. A pályázatot lebonyolító MAPI Zrt. megvizsgálta az ajánlatát, a hiánypótlást követően a kiírásnak teljes egészében megfelel. Az összeg meghaladja a Képviselő-testület által meghatározottat, ezért két döntést kell meghozni, egyrészt a pénzügyi fedezet megemelésére, másrészt pedig a nyertes ajánlattevő elfogadására és a vele kötendő szerződés aláírásához a Polgármester Úr felhatalmazására. Összességében 22.810.792,- Ft-ban állapítható meg a teljes összeg, a Testület 2013-ban határozta meg saját forrásként az önerő biztosítását, amelyhez képest változtatás szükséges, így 8.050.454,- Ft-ról 11.810.792,- Ft-ra kellene emelni. LEADER pályázat keretében az Önkormányzat 10.000.000,- Ft-ot nyert ennek a beruházásnak a megvalósítására. A második határozati javaslat tartalmazza az RD Stílus Kft., mint ajánlattevő ajánlatának elfogadását és a szerződés aláírásához a felhatalmazást. 
Petró Géza képviselő: Nehezen jutottak a közbeszerzési eljárás végére, de ha a Testület úgy dönt, megújulhat a Tájház melléképülete. A Pénzügyi és Városfejlesztési Bizottság megtárgyalta az előterjesztést és mindkét határozati javaslatot elfogadásra javasolta a Képviselő-testület felé. 
Gergely Zoltán polgármester: Elmondja, hogy a harmadik közbeszerzési kiírás vezetett eredményre. Az első esetben csak árokszállási vállalkozókat kerestek meg, a második esetben már más településről származót is bevontak, a harmadik alkalommal viszont már nem adtak be helyi vállalkozók ajánlatot és ezért egy jászapáti cég nyerheti meg ezt a közbeszerzést. A Műemlékvédelmi Hatóság javasolta, hogy keressék meg ezt a céget is, látva az első két kör eredménytelenségét. Megadja a szót Csomor János képviselőnek. 

Csomor János képviselő: 2012 óta húzódik ez a beruházás, valóban nehezen született meg az eredmény. Meg kell emelni az önrészt, de olyan közelségben van az eljárás lezárása, hogy ha most nem támogatják a pályázatot, akkor a tízmillió forint támogatást is elveszíthetik. Elfogadásra javasolja a határozatot. 

Gergely Zoltán polgármester: Megállapítja, hogy nincs több hozzászólás. Szavazásra teszi fel az első határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
113/2014. (VI. 26.) határozat:
/Tájház felújítására pályázat benyújtásáról szóló 90/2013. (V.21.) határozat módosításáról, a projekt megvalósításához szükséges pénzügyi fedezet biztosításáról/
Jászárokszállás Város Önkormányzatának Képviselő-testülete a Tájház felújítására pályázat benyújtásáról szóló, a 97/2013. (VI.13.) határozattal módosított 90/2013. (V.21.) határozatát  módosítja oly módon, hogy az eddig önerőként biztosított 8.050.454,-Ft összeget megemeli 11.810.792,-Ft összegre. Ennek megfelelően:
Források:
- A pályázaton elnyert támogatás:                        44 %                                10.000.000 Ft
- Saját forrás                                                         56 %                                11.810.792 Ft
Források összesen:                                            100%                                 22.810.792 Ft
Határidő: azonnal
Felelős: polgármester
Erről értesülnek: 
1./ Műszaki Iroda



2./ Pénzügyi Iroda
  
3./ Irattár.
Gergely Zoltán polgármester: Szavazásra teszi fel a második határozati javaslatot, amelyről név szerinti szavazással kell döntést hozni. Felkéri Dr. Gábris Emese jegyzőt, hogy egyesével olvassa fel a képviselők neveit a szavazáshoz. 

Dr. Gábris Emese jegyző: Csomor János?

Csomor János képviselő: Igen. 

Dr. Gábris Emese jegyző: Csőke István? 

Csőke István képviselő: Igen. 

Dr. Gábris Emese jegyző : Drapos Béláné?

Drapos Béláné alpolgármester: Igen. 

Dr. Gábris Emese jegyző: Gergely Béláné?

Gergely Béláné képviselő: Igen. 

Dr. Gábris Emese jegyző: Gergely Zoltán?

Gergely Zoltán polgármester: Igen. 

Dr. Gábris Emese jegyző: Kovácsné Tősér Zsuzsanna?

Kovácsné Tősér Zsuzsanna képviselő: Igen. 

Dr. Gábris Emese jegyző: Dr. Olajos Gyula?

Dr. Olajos Gyula képviselő: Igen. 

Dr. Gábris Emese jegyző: Petró Géza?

Petró Géza képviselő: Igen. 

Dr. Gábris Emese jegyző: Szerző Csaba?

Szerző Csaba képviselő:Igen. 

Gergely Zoltán polgármester: Megállapítja, hogy a Képviselő-testület név szerinti szavazással, kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
114/2014. (VI. 26.) határozat:
/„Tájház istálló épülete, melléképülete és kemence építése” projekt kapcsán kiírt közbeszerzési eljárás lezárásával kapcsolatosan a beérkezett ajánlatok értékelésének jóváhagyásáról és az eljárás lezárásáról született döntésről, valamint az eljárást lezáró összegzés elkészítéséről és a vállalkozási szerződés tartalmáról/
Jászárokszállás Város Önkormányzatának Képviselő-testülete a „Tájház istálló épülete, melléképülete és kemence építése” projekt kapcsán lefolytatott hirdetmény nélküli tárgyalásos közbeszerzési eljárást a Bíráló Bizottság javaslatát figyelembe véve eredményesnek nyilvánítja, egyben nyertesként az RD-STÍLUS Kft-t (5130 Jászapáti, Nyíl u. 12.)  hirdeti ki.
A Képviselő-testület egyidejűleg megbízza a közbeszerzést lebonyolítót az eljárást lezáró összegzés összeállításával és a résztvevő ajánlattevő kiértesítésével, az eljárás eredményének hirdetményben történő megjelentetésével.
A Képviselő-testület jóváhagyja a nyertes ajánlattevővel kötendő, a határozat mellékletét képező vállalkozási szerződés tartalmát és felhatalmazza a polgármestert a szerződés aláírására.
Határidő: azonnal
Felelős: polgármester
Erről értesülnek: 
1./ Műszaki Iroda



2./ Pénzügyi Iroda
  
3./ Irattár.
12. napirend: Ingatlan megvásárlása (Dobó István u. 11.)
Gergely Zoltán polgármester: A Dobó István utca 11. szám alatti 700m2 nagyságú ingatlant már a Dobó úti óvoda felújításának indulásakor meg akarta vásárolni az Önkormányzat. Akkor a tulajdonos nagyon együttműködő volt és a telek felét, valamint az alsóépületet eladta az Önkormányzatnak, ezzel a négycsoportos óvoda kialakítására lehetőség nyílt. Akkor is megvásárolta volna az Önkormányzat a többi részt is, de a tulajdonosnak más terve volt az ingatlannal. Az ingatlan felértékelése megtörtént, a három évvel korábbi értékéhez képest most közel egymillió forinttal ér kevesebbet. A felértékelés szerint most 3,1 millió forintos összegen értékesíthető, a tulajdonos ezért az összegért hajlandó eladni a városnak. Annyit kért, hogy mivel az utcai kerítésre – amelyet akácfából és akácfa oszlopokból ő készített el – nem lesz szüksége az Önkormányzatnak, azt elbonthassa akkor, amikor a kerítés kivitelezését folytatják, illetve a kertben lévő burgonya termését felszedhesse. Egy napra szállítóautó biztosítását kérte, amellyel az ingóságokat elszállíttathatja. A megvásárlandó ingatlant az óvodához fogják csatolni, statikussal megvizsgáltatják, hogy milyen állapotban van az épület és elképzelhető, hogy nem bontják el, hanem tovább hasznosítják tárolóépületként. Az alapterület bővítésével az ötödik csoport elhelyezéséhez szükséges terület is rendelkezésre áll. Amennyiben az épület megfelelő, elképzelhető, hogy ott is kialakíthatják a csoportszobát. 
Az ingatlan tehermentes, nincs akadálya a szerződéskötésnek. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és elfogadásra javasolta a Képviselő-testületnek. 

Gergely Zoltán polgármester: Megadja a szót Kovácsné Tősér Zsuzsanna képviselőnek. 

Kovácsné Tősér Zsuzsanna képviselő: Támogatja a határozat elfogadását. Jól ismeri ezt az ingatlant, a tulajdonosai szépen felújították. Véleménye szerint az épületet nem szabad elbontani, hasznosítani kellene valamilyen formában. Elképzelhetőnek tartaná, hogy egy szolgálati lakást alakítsanak ki. 
Gergely Zoltán polgármester: Közel egymillió forintot költött a tulajdonos az elmúlt időben erre az épületre, új csatornákat kapott, a tető javítása is megtörtént. A felértékelés szerint ennyivel nem emelkedett az értéke a korábbihoz képest. Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
115/2014. (VI. 26.) határozat:
/Jászárokszállás, Dobó István utca 11. szám alatti, 2136 hrsz-ú, lakóház, udvar művelési ágú ingatlan megvásárlásáról/
Jászárokszállás Város Önkormányzata (továbbiakban Vevő) Csányi László (sz: Jászárokszállás, 1959.05.25., an: Mezei Viktória) 5123 Jászárokszállás, Kurucz utca 21. szám alatti lakos (továbbiakban  Eladó) 1/1 tulajdonát képező 5123 Jászárokszállás, Dobó István utca 11. szám alatti, 2136 hrsz-ú, lakóház, udvar művelési ágú, 700 m2 nagyságú ingatlanát megvásárolja.
A vevő Önkormányzat az ingatlant bruttó 3.100.000,-Ft, azaz Hárommillió-egyszázezer forint összegű vételárért vásárolja meg az Eladótól. A Vevő az adásvételi szerződést legkésőbb 2014. július 31-ig köteles elkészíttetni és a vételárból 2.600.000,-Ft, azaz Kettőmillió-hatszázezer forint összeget az Eladó által megjelölt bankszámlaszámokra átutalni. A Vevő az Eladó részére a vételárból fennmaradó 500.000,-Ft, azaz Ötszázezer forint összeget az ingatlan birtokba adásának napján – legkésőbb 2014. szeptember 30. napja – fizeti meg átutalással.
Az Eladó vállalja az adásvételi szerződés megkötéséhez szükséges energetikai tanúsítvány saját költségen történő elkészíttetését, melyet legkésőbb 2014. július 15-ig a Vevő részére átad.
Az Eladó és Vevő megállapodnak abban, hogy az adásvételi szerződés megkötése után kölcsönösen megfelelő, előre egyeztetett időpontban a Vevő egy napra tehergépkocsit biztosít az Eladó részére az ingóságok elszállítására. Továbbá a Vevő hozzájárul ahhoz, hogy az Eladó az adásvételi szerződés aláírását követően előre egyeztetett időpontban az utcai kerítést elbontsa és abból kinyert anyagot térítésmentesen elszállítsa, valamint a kertben termelt haszonnövényeket a birtokba adás napjáig saját célra hasznosítsa.
A Vevő vállalja a földhivatali eljárással és a szerződéskötéssel járó valamennyi költség viselését.
A Képviselő-testület felhatalmazza Gergely Zoltán polgármestert az adásvételi szerződés megkötésére.
Felelős: polgármester
Határidő: 2014. szeptember 30.
Erről értesülnek:
1.) Csányi László 5123 Jászárokszállás, Kurucz utca 21.
2.) Jászberényi Járási Hivatal Járási Földhivatala 5100 Jászberény, Ady Endre út 34. (Dr. 
      Szabó Gyula ügyvéd útján)
3.) Műszaki Iroda H.
4.) Pénzügyi Iroda H.
5.) Irattár.
13. napirend: Tűzoltóverseny díjazásának biztosítása
Gergely Zoltán polgármester: Jászárokszálláson 15 év után volt újra tűzoltóverseny, amely nagyon jó hangulatú rendezvény volt. Huszonhét csapat részvételével zajlott a verseny a sportpályán. Az ifjúsági csapatok ösztönzésére, az ifjúsági kategória győztesének felajánlott egy 100.000,- Ft értékű díjat, amelyet kirándulásra lehet felhasználni, számla ellenében. A Jászszentandrási Ificsapat nyerte meg ezt a díjat, a település hét csapattal indult. A helyi lányok a felnőtt kategóriában első helyezést értek el, a fiúk pedig dobogós helyet. A közterhekkel együtt az Önkormányzat számára 152.000,- Ft-ba kerül ez a díj, amelynek felhasználását számlával kell igazolni. 

Petró Géza képviselő: A Pénzügyi és Városfejlesztési Bizottság tárgyalta az előterjesztést és elfogadásra javasolta a Képviselő-testületnek. 
Gergely Zoltán polgármester: A Katasztrófavédelem megyei igazgatója is a helyszínen volt, nagyon szép gesztusnak tartotta a díj felajánlását. Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
116/2014. (VI. 26.) határozat:
/A Jászsági Tűzoltóversenyen 1. helyezést elért csapat díjának biztosításáról/
Jászárokszállás Város Önkormányzatának Képviselő-testülete a 2014. évi költségvetés tartalékalapja terhére a 2014. május 31-én megrendezett Jászsági Tűzoltóversenyen 1. helyezést elért Jászszentandrási Tűzoltó Ificsapat díjazását 100.000,-Ft (Egyszázezer forint) + közterhei összegben biztosítja.
A Jászszentandrási Tűzoltó Ificsapat a 100.000,-Ft, azaz Egyszázezer forint összegű díjat kirándulásra vagy más szabadidős programokra köteles fordítani. Az összeg felhasználásáról az Ificsapat Jászárokszállás Város Önkormányzata nevére és címére (5123 Jászárokszállás, Árpád tér 1.) kiállított számlákkal köteles elszámolni legkésőbb 2014. december 19. napjáig.
A Képviselő-testület felhatalmazza a polgármestert a szükséges intézkedések megtételére.
Határidő: 2014. december 19.
Felelős: polgármester
Erről értesül: 1./ Jászszentandrási Tűzoltó Ificsapat 5136 Jászszentandrás, Rákóczi út 94.


          2./ Pénzügyi Iroda Helyben


          3./ Irattár.
14. napirend: ÁBK támogatása
Gergely Zoltán polgármester: Az Árokszállásiak Baráti Körének támogatásáról szóló előterjesztés ismertetésére felkéri Bakainé Magyari Melinda műszaki irodavezetőt. 

Bakainé Magyari Melinda műszaki irodavezető: A civil szervezet az I. világháborús emlékmű felújításához kéri az Önkormányzat támogatását. A felújításhoz pályáztak is, összesen bruttó 5,7 millió forintos nagyságrenddel nyújtották be a pályázatot, minél előbb szeretnék megvalósítani a beruházást és ehhez kérik az Önkormányzat támogatását, 2.638.500,- Ft összegben, amely tartalmazza a szobor külső felújítását. A szobrot elszállítják egy restaurátor műhelybe, ahol teljes mértékben felújítják, és utána kerülhet vissza egy új talapzatra. Ezzel kapcsolatban környezetrendezést is el kell végezni, amely kicsit nagyobb nagyságrendet jelent, ezért két részre osztották a projektet, így a szobor és szűkebb környezete, valamint a tágabb környezete megújításával. A pályázatban előbbire pályáznak, de ehhez a célhoz kérik a támogatást, ha nem nyernek. A talapzatra a későbbiekben az elesettek nevét is felvésetnék. 
Gergely Zoltán polgármester: Az ÁBK befogadott pályázattal rendelkezik, ez azt jelenti, hogy elkezdheti a beruházást. A határozat szerint, ha a támogatási összeget nem használja fel az ÁBK, akkor azt az év végéig visszafizeti az Önkormányzatnak, fel nem használt támogatásként. A szobor nagyon rossz állapotban van. 
Petró Géza képviselő: A Pénzügyi és Városfejlesztési Bizottság tárgyalta az előterjesztést és támogatta az elfogadását. 

Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
117/2014. (VI. 26.) határozat:
/Az Árokszállásiak Baráti Köre támogatásáról (I. világháborús emlékmű helyreállítása)/
Jászárokszállás Város Önkormányzatának Képviselő-testülete a 2014. évi költségvetés tartalékalapja terhére 2.638.500,-Ft, azaz Kettőmillió-hatszázharmincnyolcezer-ötszáz forint támogatást nyújt az Árokszállásiak Baráti Köre (továbbiakban ÁBK) civil szervezetnek (székhelye: 5123 Jászárokszállás, Árpád tér 1.) a Jászárokszállás, Árpád téren található I. világháborús emlékmű helyreállítása, megújítása költségeinek biztosítására.
Az ÁBK a támogatás összegének rendeltetésszerű felhasználásáról 2014. december 31. napjáig az Önkormányzat felé elszámolni köteles az alábbi módon: a számlák eredeti példányára az ÁBK rávezeti: „Felhasználva Jászárokszállás Város Önkormányzata …./2014. (VI.26.) határozatában biztosított támogatás terhére.”. Az így záradékolt számlák eredeti példányának megküldésével számol el az ÁBK az Önkormányzat felé.
A támogatás fel nem használása esetén az ÁBK a támogatás összegét köteles visszafizetni az Önkormányzatnak legkésőbb 2014. december 31. napjáig.
A Képviselő-testület felhatalmazza a polgármestert a szükséges intézkedések megtételére.
Határidő: 2014. december 31.
Felelős: polgármester, ÁBK elnöke
Erről értesül:     1./ ÁBK 5123 Jászárokszállás, Árpád tér 1.

        

  2./ Jászárokszállás Város Jegyzője Helyben

          

  3./ Pénzügyi Iroda Helyben

          

  4./ Irattár.
15. napirend: Háziorvosi szerződés felmondása
Gergely Zoltán polgármester: Dr. Kovács Pál háziorvos beadta felmondását, Budapesten fog dolgozni, ezért a praxisát értékesíteni kívánja. Amennyiben nem talál vevőt, abban az esetben a praxisjog visszaszáll az Önkormányzatra és hirdetheti tovább eladásra. A körzet ellátását biztosítani kívánja a város. Dr. Kovács Pál az orvosi rendelőjét nem kívánja bérbe adni, ezért amennyiben az Önkormányzat talál új háziorvost, akkor rendelőt is biztosítani kell. A mostani Védőnői Szolgálat helyiségeiben tudnak egy rendelőt kialakítani, a védőnők pedig az új Egészségházba költöznek. Ennek költségvonzata is van, de nagyon fontos, hogy minden háziorvosi körzetben betöltött helyek legyenek a továbbiakban is. 

Szerző Csaba képviselő: Az Egészségügyi, Szociális és Családvédelmi Bizottság megtárgyalta az előterjesztést és elfogadásra javasolta a Képviselő-testület felé. 

Gergely Zoltán polgármester: A praxis december 31-ig biztosított, ha addig nem lesz jelentkező, akkor a helyettesítést is meg kell oldani. Megadja a szót Dr. Olajos Gyula képviselőnek. 

Dr. Olajos Gyula képviselő: Véleménye szerint a háziorvosok között jó kollegiális viszony alakult ki. Bármilyen probléma esetén segítették eddig is egymást, úgy gondolja, hogy az ellátatlanság veszélye nem merülhet fel a betegek között, az ellátást biztosítani tudják. 
Gergely Zoltán polgármester: Megnyugtató, hogy továbbra sem lesz ellátatlan beteg Jászárokszálláson. Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
118/2014. (VI. 26.) határozat:
/A Dr. Kovács és Társa Bt. háziorvosi alapellátásra kötött egészségügyi ellátási szerződése felmondásának tudomásul vételéről/
Jászárokszállás Város Önkormányzatának Képviselő-testülete tudomásul veszi, hogy a Dr. Kovács és Társa Bt. (székhelye: 5123 Jászárokszállás, Rákóczi u. 1.) - a praxist személyesen ellátó Dr. Kovács Pál háziorvos – az Önkormányzattal 2002. április 18-án Jászárokszállás III. számú háziorvosi körzete ellátására kötött egészségügyi ellátási szerződését 2014. július 01. napjával, 6 hónapos felmondási idővel felmondja.
A felmondási idő alatt a Dr. Kovács és Társa Bt. köteles a körzet háziorvosi ellátását biztosítani. A szerződés szerinti teljesítés utolsó napja: 2014. december 31.
Dr. Kovács Pál a praxisjogot 2014. december 31. napjáig jogosult értékesíteni. Amennyiben a szerződés megszűnésének napjáig a praxisjog nem kerül értékesítésre, a praxisjog 2015. január 01. napján térítésmentesen visszaszáll Jászárokszállás Város Önkormányzatára.
Határidő: 2014. december 31.
Felelős: Gergely Zoltán polgármester
Erről értesül:
1./ Dr. Kovács és Társa Bt. 5123 Jászárokszállás, Rákóczi u. 1.
2./ Jászberényi Járási Hivatal Járási Népegészségügyi Intézete 5100       
      Jászberény, Lehel vezér tér 9.



3./ OEP Észak-alföldi Területi Hivatala Jász-Nagykun-Szolnok Megyei Iroda 
                              5001 Szolnok, Pf. 307.



4./ Jászárokszállás Város Jegyzője H.



5./ Pénzügyi Iroda H.



6./ Irattár.
16. napirend: Általános Iskola alapítványának támogatása
Gergely Zoltán polgármester: Az Önkormányzat kötelezettsége, hogy a nyári időszakban is programokat biztosítson a gyerekeknek és eddig is eleget tett ennek. Az Önkormányzat tulajdonában lévő volt honvéd üdülőben már két éve tartanak kéthetes nyári tábort. Ezt a gyakorlatot szeretnék folytatni úgy, hogy a Szülői Munkaközösség bonyolítja le. A pedagógusok a tavalyi és tavalyelőtti évben már dolgoztak itt, de a díjazásukat az SZMK biztosítaná. Egy hétre összesen 8.000,- Ft térítési díjat kérnek a szülőktől, amelyből számos programot biztosítanak. A három pedagógus bérének biztosítására és egyéb kisebb kiadások fedezésére kérik az Önkormányzat támogatását, 570.000,- Ft összegben, amely két hét időtartamra vonatkozik. Az előző években jó visszhangja volt a tábornak, megmozgatták a gyerekeket, nagyon sok élménnyel gazdagodtak.
Petró Géza képviselő: A Pénzügyi és Városfejlesztési Bizottság megtárgyalta az előterjesztést és támogatásra javasolta a Képviselő-testületnek. 

Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
119/2014. (VI. 26.) határozat:
/„Jászárokszállási Széchenyi István Általános Iskola diákjaiért” Alapítvány támogatásáról (táboroztatás, Széchenyi-verseny, egyéb rendezvények)/
Jászárokszállás Város Önkormányzatának Képviselő-testülete a 2014. évi költségvetés tartalékalapja terhére 570.000,-Ft, azaz Ötszázhetvenezer forint támogatást nyújt a „Jászárokszállási Széchenyi István Általános Iskola diákjaiért” Alapítványnak (székhelye: 5123 Jászárokszállás, Széchenyi u. 80.) az alábbi célokra és bontásban:
a) a 2014. június 30. és 2014. július 11. közötti napközis tábor költségeinek biztosítására (pedagógusok díjazása és közterhei): 467.848,-Ft,
b) a Széchenyi-nap kapcsán szervezett vetélkedő, egyéb rendezvények és pénzügyi költségek: 102.152,-Ft.
Az Alapítvány a támogatás összegének rendeltetésszerű felhasználásáról az a) pontban foglalt  költségek esetén 2014. augusztus 15. napjáig, a b) pontban foglalt költségek esetén 2014. december 19. napjáig az Önkormányzat felé elszámolni köteles.
A Képviselő-testület felhatalmazza a polgármestert a szükséges intézkedések megtételére.
Határidő: 2014. december 19.
Felelős: polgármester
Erről értesül: 1./ „Jászárokszállási Széchenyi István Általános Iskola diákjaiért” Alapítvány 


    5123 Jászárokszállás, Széchenyi u. 80.
  
           2./ Jászárokszállás Város Jegyzője Helyben

 
           3./ Pénzügyi Iroda Helyben

 
           4./ Irattár.
17.  napirend: Regio-Kom Társulási Megállapodás módosítása

Gergely Zoltán polgármester: A Regio-Kom Társulás társulási megállapodása módosításáról szóló előterjesztés ismertetésére Dr. Gábris Emese jegyzőt kéri fel. 

Dr. Gábris Emese jegyző: A Regio-Kom Társulás 2014. május 26-ai ülésén döntött a társulási megállapodás módosításáról. 
Egyrészt Jászárokszállás és Jászladány önkormányzata határozott arról, hogy a hulladékgyűjtés és –szállítás kötelező önkormányzati feladatát és hatáskörét átruházzák a Társulásra, ezért a Társulás tagönkormányzatainak listáját módosítani kellett. A második indok, hogy a Magyar Államkincstár 2014. januárjában a szakfeladat-számokat kormányzati funkciókódba sorolta át és ezt kell helyretenni a társulási megállapodásban. 
Gergely Zoltán polgármester: A taglétszám módosulása és a törvényi változások indokolták a megállapodás módosítását. Megállapítja, hogy nincs hozzászólás. 
Véleménye szerint hamarosan ismét döntést kell hozni a Regio-Kom Társulással kapcsolatban, mert július 1-től a Regio-Kom Kft-nek igen komoly finanszírozási gondjai vannak a hulladékszállítás, feldolgozás területén. Ha nem kap állami támogatást, biztosan új határozati javaslatot fog a tagság elé terjeszteni. 

Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:

120/2014. (VI. 26) határozat:
/A REGIO-KOM Térségi Kommunális Szolgáltató Társulás módosítással egységes szerkezetbe foglalt Társulási Megállapodásának elfogadásáról/

Jászárokszállás Város Önkormányzata a Magyarország helyi önkormányzatairól szóló 2011. évi CLXXXIX. törvény 88.§ (2) bekezdésében foglalt felhatalmazás alapján a REGIO-KOM Térségi Kommunális Szolgáltató Társulásnak a módosításokkal egységes szerkezetbe foglalt Társulási Megállapodását a Társulási Tanács 2014. május 26. napján hozott 11/2014. (V.26.) határozatával jóváhagyott tartalommal – a mellékelt írásbeli előterjesztés szerint – elfogadja és jóváhagyja.

Az Önkormányzat felhatalmazza a Társulás elnökét az egységes szerkezetbe foglalt Társulási Megállapodás Magyar Államkincstár Jász-Nagykun-Szolnok Megyei Igazgatósága (5002 Szolnok, Liget út 6.) és a helyi önkormányzatok feletti törvényességi felügyeletet gyakorló szervezet felé történő benyújtására.  

A Képviselő-testület felhatalmazza Gergely Zoltán polgármestert a Társulási Megállapodás aláírására.

Jelen határozat egy példányát kiadmányozni rendeli a REGIO-KOM Térségi Kommunális Szolgáltató Társulás részére.

Határidő: 2014. június 30.

Felelős: Gergely Zoltán polgármester

Erről értesül: 1./ REGIO-KOM Társulás 5100 Jászberény, Lehel vezér tér 18.


          2./ Irattár.

18.  napirend: Művelődési Ház lift megépítése, döntés az eljárás eredményéről 
Gergely Zoltán polgármester: A Petőfi Művelődési Ház lift építésével kapcsolatos előterjesztés beajánlására Bakainé Magyari Melinda műszaki irodavezetőnek adja meg a szót. 

Bakainé Magyari Melinda műszaki irodavezető: Minden évben lehetőség nyílik közművelődési támogatás igénylésére a költségvetésben megjelölt célra vonatkozóan. 
A Művelődési Ház a lift beépítésével kapcsolatban nyert 1.562 ezer forintot, így elérhetővé vált ez a beruházás. Tavaly megterveztették a liftet és az építési engedélyt is megkérték, mely jogerősen rendelkezésre áll. A kivitelezési ajánlattal három céget kerestek meg, mindhárom felvonókkal foglalkozik, de nem csak a felvonó beépítését, hanem teljes körű kivitelezést kértek, amely a gépház kialakítását, az alapozást és az épület akadálymentesítését is jelentené. Az emelet jelenleg is akadálymentes, viszont a bejárat nem, ezért szükséges az átalakítás. Egy cégtől érkezett ajánlat, az Épülettechnikai Kft-től, amely 9.858 ezer forint +áfa összegért vállalná el a kivitelezést. Amennyiben a Képviselő-testület nyertesként hirdeti ki a céget, a kivitelezés pontos költségét is meg kell állapítani, amely a közművelődési érdekeltségnövelő támogatásból, a költségvetésben erre az évre előirányzott összegből és az Önkormányzat tartalékkerete terhére a szükséges költség kiegészítéséből áll. A határozati javaslat tartalmazza a kivitelező ajánlatának elfogadását és a szükséges forrás biztosítását. 
Gergely Zoltán polgármester: Egy nagyon régi álom teljesülhet a beruházással. Ez az összeg az előzetes kalkulációkhoz képest mintegy 4 millió forinttal kevesebb. Egy üvegfalú lift kivitelezésére kerül sor, a folyosó nem sötétíthető be, ezért választották ezt a megoldást. 

Petró Géza képviselő: A Pénzügyi és Városfejlesztési Bizottság megtárgyalta az előterjesztést és elfogadásra javasolta a Képviselő-testületnek. 

Gergely Zoltán polgármester: Megadja a szót Csomor János képviselőnek. 

Csomor János képviselő: Sokszor visszatérő kérdés volt a lift megépítése a Művelődési Ház és a fogorvosi épület esetében is. Valóban egy álom valósul meg, mivel nagyon sokan vannak, akik azért nem mentek el a Művelődési Házba, mert nem vagy nehezen jutottak volna fel az emeletre. 
Gergely Zoltán polgármester: Megállapítja, hogy nincs több hozzászólás. Szavazásra bocsátja a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot: 
121/2014. (VI. 26) határozat:
/A „Petőfi Művelődési Ház akadálymentesítése” projekt megvalósítása érdekében a kivitelezési munkákkal kapcsolatos döntés az eljárás eredményéről, valamint a pénzügyi fedezet biztosításáról/

Jászárokszállás Város Önkormányzatának Képviselő-testülete támogatja a „Petőfi Művelődési Ház akadálymentesítése” projekt megvalósítását, egyben a kivitelezési munkák elvégzésére nyertesként az Épülettechnika Kft-t (5000 Szolnok, Gerle u. 1.) hirdeti ki.

A kivitelezési munkák ellenértéke az elfogadott ajánlatban szereplő összeg:

9.858.124,-Ft + 27% ÁFA = bruttó 12.519.817,-Ft, azaz Tizenkettőmillió-ötszáztizenkilencezer-nyolcszáztizenhét forint.

Az Önkormányzat az 1.562.000,-Ft közművelődési támogatást, valamint a Petőfi Művelődési Ház 2014. évi költségvetésében előirányzott 5.000.000,-Ft-os összeget kiegészítve a projekt megvalósulási költségéhez 6.528.467,-Ft-ot, azaz Hatmillió-ötszázhuszonnyolcezer-négyszázhatvanhét forintot a 2014. évi költségvetés tartalékkerete terhére saját forrásként biztosít a következők szerint:

Források:

- Közművelődési érdekeltségnövelő támogatás:

12 %

1.562.000,- Ft

- A Petőfi Művelődési Ház 2014. költségvetésében

  előirányzott összeg                                                        
38 %

5.000.000,- Ft

- Az Önkormányzat költségvetésének tartalék-

  kerete terhére biztosított összeg:



50 %

6.528.467,- Ft

Források összesen:





100%
           13.090.467,- Ft

A Képviselő-testület felhatalmazza a Petőfi Művelődési Ház igazgatóját a nyertes ajánlattevővel kötendő szerződés aláírására.

Felelős: Gergely Zoltán polgármester, Ördög Józsefné igazgató

Határidő: azonnal

Erről értesül:
1./ Épülettechnika Kft. 5000 Szolnok, Gerle u. 1.


2./ Petőfi Művelődési Ház 5123 Jászárokszállás, Árpád tér 1.


3./ Műszaki Iroda Helyben



  4./ Pénzügyi Iroda Helyben


5./ Irattár.

19.  napirend: Polgármester beszámolója két ülés között hozott döntésről 
        (iskolatej szerződés)
Gergely Zoltán polgármester: A két ülés között eltelt időszakban az iskolatej szerződéssel kapcsolatban kellett döntést hozni. Az előző évben a KLIK részéről állami finanszírozásban biztosították az iskolatejet. A 2014/2015. tanévre vonatkozóan módosították a támogatási módokat és Jászárokszállás az 50%-os támogatottságú települések közé került. Ez azt jelenti, hogy a bekerülési költség felét fedezni kell. A Jászberényi KLIK első javaslata alapján a költségekből 25%-ot a KLIK, 25%-ot az Önkormányzat, 50%-ot az állam állt volna. Erre igent mondott, mert fontos, hogy a gyerekek hozzájussanak a tejtermékhez, mert sokuknak az itt kapott a tej vagy kakaó a reggelijük. Ezt követően a KLIK visszakozott és azt nyilatkozta, hogy nincs forrása, az állam mellett az Önkormányzat fizessen 50%-ot. Telefonon értekeztek a Képviselő-testülettel és arra a véleményre jutottak, hogy a gyerekeknek továbbra is biztosítani kell a tejet, ezért ha szerződéses biztosítékot kap az Önkormányzat arra, hogy valóban nem kell többet kifizetni, akkor kössék meg ezt a szerződést. A pedagógusoktól kapott információk szerint az eddig kapott natúr joghurtot nem eszik meg a gyerekek és javasolták, hogy kakaóra cseréljék ki, mert a gyerekek jobban elfogadják. 
A KLIK-kel tárgyalt és egy háromoldalú szerződéstervezetet készítettek el. A szállító, a Naszálytej Zrt., a KLIK és az Önkormányzat a szerződést kötő felek. A Naszálytej Zrt. igényli le az állami támogatást és leszállítja a tejtermékeket, a KLIK saját dolgozóival ellátja a dokumentációs feladatokat és elszámol a tételekkel, és amennyiben hibásan számol el, akkor az abból eredő kárt fedezi. Ez a biztosíték arra, hogy az Önkormányzatnak ne kerüljön több költségébe. Az Önkormányzat pedig az 50%-os költség kifizetésére vállal garanciát. A jelenlegi számítások szerint mindez 3 millió forint önkormányzati támogatást jelent. A Naszálytej Zrt. igazgatójával tárgyalt a natúr joghurtról is, és így a szerződésben már azt rögzítették, hogy hetente kétszer kakaót, háromszor tejet szállít a cég. A hétfői napon kapta azt a hírt, hogy mivel a Naszálytej Zrt. a KLIK-kel egy nappal később tudta aláíratni a szerződést, ezért az MVH később fogadta be és október 1-től engedélyezte a szállítást. Egy hónapnyi iskolatejet így elvontak a gyerekektől, sajnálja, hogy az MVH ennyire rugalmatlan volt és a szerződés egy nappal későbbi aláírását is, így újból alá kellett írni a szerződést, október 1-jei hatállyal. A költségvetési rendelet módosításában ez a döntés is pénzügyileg helyrekerült erre az évre, három hónapra kell biztosítani, mivel szeptemberre nem vonatkozik a szállítás. 2015-re közel hat hónap időtartamra vállalták a finanszírozást, összesen kilenc hónapot jelent. Megadja a szót Csomor János képviselőnek. 
Csomor János képviselő: Az Önkormányzat elsők között indította, még Torgyán József minisztersége idején az iskolatej programot. Akkor sokkal szorosabb elszámolás volt, még elsők között vállalták fel, így több mint évtizedes múltra tekinthetnek vissza, ahogyan a gyümölcsprogramban is elsők között vállalták fel ennek finanszírozását. Soha sem merült fel az a gondolat, hogy ne támogassák ezt a programot, az elszámolásban való közreműködést pedig joggal kérhetik a KLIK-től, mivel nem a Polgármesteri Hivatalhoz, hanem hozzájuk szállítanak, de ez sem okozott gondot az előző évben sem, mindig megoldották. Sajnálatos, hogy egy hónapot csúszik a program, de nem az Önkormányzaton múlt, hogy így történt. 

Gergely Zoltán polgármester: Megadja a szót Kovácsné Tősér Zsuzsanna képviselőnek. 

Kovácsné Tősér Zsuzsanna képviselő: Kifejezetten örül, hogy a natúr joghurtot kivették a programból, mert hiába próbálták rászoktatni a gyerekeket, kevés sikerrel jártak. Az előző félévben volt krémsajt, amelyet nagyon szerettek a gyerekek, ezért sajnálják, hogy azt kivették a csomagból. Tavaly is szeptember végén kezdődött a program, tehát nem az iskolakezdéskor és januárban is kimaradt egy hónap. Arra kellene most figyelemmel lenni, hogy ne maradjon ki, mert akkor csak nyolc hónap lesz az ellátási idő, mivel júniusban első héten még igen, második héten már nem küldtek tejterméket. Akkor is a szerződéskötéssel variáltak, ezért nagy figyelmet kell erre fordítani. 
Gergely Zoltán polgármester: Megállapítja, hogy nincs több hozzászólás. Szavazásra teszi fel a határozati javaslatot. Megállapítja, hogy a Képviselő-testület kilenc igen szavazattal, ellenvélemény és tartózkodás nélkül elfogadta a javaslatot és meghozta az alábbi határozatot:
122/2014. (VI. 26) határozat:
/Polgármester beszámolója két ülés között hozott döntésről (iskolatej szerződés)/
Jászárokszállás Város Önkormányzatának Képviselő-testülete elfogadta a polgármester beszámolóját a két ülés között hozott döntéséről. Egyidejűleg jóváhagyja az Önkormányzat, a KLIK Szolnoki Tankerülete és a Naszálytej Zrt. közötti, iskolatejjel kapcsolatos szállítási szerződést. 

Határidő: azonnal

Felelős: Gergely Zoltán polgármester

Gergely Zoltán polgármester: A gimnázium évzáróján az intézmény igazgatója elmondta, hogy várhatóan nyolc-tíz tanuló lesz szeptembertől, akik annak ellenére, hogy a rendelet szerint az étkezési térítési díj 50%-át kell csak fizetnie, ezt sem fogja tudni biztosítani. Ezért kérte az igazgatót, hogy javaslattal éljen a Képviselő-testület felé, hogy ezeknek a diákoknak az étkeztetésénél a térítési díj 50%-os részét állja az Önkormányzat, mert lehetetlennek tartja, hogy egy gimnáziumi tanuló is meleg étel nélkül maradjon. Kéri, hogy amennyiben ilyen megkeresés lesz a gimnázium részéről, támogassa a Képviselő-testület. A következő héten megrendezendő Árokszállási Nyár programsorozatra vár minden jászárokszállásit. Megállapítja, hogy a napirendi pontok végére értek. Megállapítja, hogy a nyílt üléshez tartozó további bejelentés nincs. Megköszöni a részvételt és bezárja a nyílt ülést.
A jegyzőkönyv lezárva 2014. június 26-án 16 óra 37 perckor.
Kmf.

Gergely Zoltán





Dr. Gábris Emese

